Komission asetus (EY) N:o 880/95, annettu 21 päivänä huhtikuuta 1995, tuottajaryhmittymistä ja niiden liitoista annetun neuvoston asetuksen (ETY) N:o 1360/78 soveltamista koskevista yksityiskohtaisista säännöistä annetun asetuksen (ETY) N:o 220/91 muuttamisesta



Virallinen lehti nro L 091 , 22/04/1995 s. 0005 - 0006



KOMISSION ASETUS (EY) N:o 880/95, annettu 21 päivänä huhtikuuta 1995, tuottajaryhmittymistä ja niiden liitoista annetun neuvoston asetuksen (ETY) N:o 1360/78 soveltamista koskevista yksityiskohtaisista säännöistä annetun asetuksen (ETY) N:o 220/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tuottajaryhmittymistä ja niiden liitoista 19 päivänä kesäkuuta 1978 annetun neuvoston asetuksen (ETY) N:o 1360/78 (1), sellaisena kuin se on viimeksi muutettuna asetuksella (EY) N:o 3669/93 (2), ja erityisesti sen 6 artiklan 3 kohdan, sekä katsoo, että neuvoston asetuksella (ETY) N:o 1765/92 (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, on perustettu markkinointivuodesta 1993/94 alkaen uusi tukijärjestelmä tiettyjen peltokasvien viljelijöille; tässä järjestelmässä maksetaan korvauksia ansiotulojen menetyksestä, joka johtuu virallisten hintojen laskusta; joidenkin tuottajien on poistettava ennalta määrätty prosenttiosuus peltokasvien viljelyyn tarkoitetuista maistaan hyötyäkseen järjestelmästä, komission asetuksessa (ETY) N:o 220/91 (4) määritellään vähimmäisviljelyala, liikevaihto tai tuotantomäärä, jonka perusteella tuottajaryhmittymät ja niiden liitot voivat saada asetuksen (ETY) N:o 1360/78 10 artiklassa säädettyjä tukia, on suotavaa tarkastella uudestaan asetuksen (ETY) N:o 220/91 säännöksiä, jotta tuottajaryhmittymät ja niiden liitot voivat edelleen saada mainittuja tukia samassa määrin kuin ennen uuden tukijärjestelmän käyttöönottoa, asetuksella (ETY) N:o 1765/92 perustettua järjestelmää sovelletaan markkinointivuodesta 1993/94 alkaen; tämän vuoksi tätä asetusta olisi sovellettava samasta päivämäärästä, ja tässä asetuksessa säädetyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 220/91 1 artiklaan seuraava kohta: "3. Poiketen siitä, mitä 2 kohdassa säädetään, asetuksen (ETY) N:o 1765/92 soveltamisalaan kuuluvien tuotteiden 1 kohdassa tarkoitettu tuotantomäärä tai liikevaihto viittaa tuottajaryhmittymien jäseninä olevien tuottajien tosiasiallisesti markkinoille saattamiin tuotteisiin, lisättynä: a) silloin kuin liitteen vähimmäisrajat vahvistetaan vuosittaisena vähimmäistuotantona: poistettujen peltojen hehtaarimäärällä, joka vastaa vuoroviljelyyn perustuvan pellon poistovelvoitteen määrää kerrottuna keskituotolla, jota sovelletaan kyseiseen tuotteeseen ja alueeseen, kuten asetuksessa (ETY) N:o 1765/92 ja erityisesti sen 3 artiklan 2 kohdassa on määritelty, b) silloin kun liitteen vähimmäisrajat vahvistetaan liikevaihtona: kyseiselle vuodelle asetuksen (ETY) N:o 1765/92 perusteella myönnettyjen korvausten määrällä, c) silloin kun liitteen vähimmäisrajat vahvistetaan hehtaarimäärinä: poistettujen peltojen hehtaarimäärällä, joka vastaa vuoroviljelyyn perustuvan pellon poistovelvoitteen hehtaarimääriä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 166, 23.6.1978, s. 1 (2) EYVL N:o L 338, 31.12.1993, s. 26 (3) EYVL N:o L 181, 1.7.1992, s. 12 (4) EYVL N:o L 26, 31.1.1991, s. 15